GLOBAL จับตากำไร Q3 โตทะลุ 710 ล้านบาท สินค้าเฮ้าส์แบรนด์โตดี-จัดโปรโมชั่นหนุนเด่น
GLOBAL จับตากำไร Q3/65 โตทะลุ 710 ล้านบาท สินค้าเฮ้าส์แบรนด์โตดี-จัดโปรโมชั่นหนุนเด่น ลุ้นทั้งปีกำไรแตะ 3.58 พันล้านบาท แนะซื้อเป้า 24.30 บาท 
GLOBAL จับตากำไร Q3/65 โตทะลุ 710 ล้านบาท สินค้าเฮ้าส์แบรนด์โตดี-จัดโปรโมชั่นหนุนเด่น ลุ้นทั้งปีกำไรแตะ 3.58 พันลบ.
4 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (4 ต.ค.65) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL โดยมีมุมมองเป็นกลางต่อแนวโน้มกำไรสุทธิไตรมาส 3/2565 ของที่ 710 ล้านบาท (โต 8% เทียบช่วงเดียวกันของปีก่อน แต่ลดลง 31% เทียบไตรมาสก่อนหน้า โดยเทียบช่วงเดียวกันของปีก่อนยังโตต่อได้ตาม SSSG โต 2.5% (เทียบไตรมาส 2/2565 โต 1.5%) และการบริหารมาร์จิ้นที่ทำได้ดี แม้สินค้าเหล็กเริ่มถูกกดดันจากราคาขายช่วงขาลง แต่สัดส่วนสินค้าเฮาส์แบรนด์ที่โตต่อและผลการปรับกลยุทธ์การทำโปรโมชั่น ก็คาดหนุนอัตรากำไรขั้นต้นยังโต 160 bps เทียบช่วงเดียวกันของปีก่อนได้
ทั้งนี้ เพื่อสะท้อนปัจจัยบวกจากมาร์จิ้น 9 เดือนแรกปี 2565 ที่ทำได้ดี จึงปรับกำไรปี 2565 ขึ้นเล็กน้อย โต 4% เป็น 3.58 พันล้านบาทโต 7% แต่ไม่มีนัยต่อประมาณการกำไรปี 2566-2567 เพราะคาดถูกชดเชยด้วยผลลบจากการชะลอการเปิดสาขาในไตรมาส 4/2565 เหลือ 1 แห่งจากแผนเดิม 2 แห่ง เพราะมีฝนตก
ด้วยจุดเด่นของ GLOBAL ที่มีสาขาในเครือข่ายที่ครอบคลุม 6 ประเทศในภูมิภาคอาเซียนมากสุดในกลุ่ม Home improvement (เทียบ HMPRO ที่มีไทย, มาเลเซียและเวียดนาม (online) และ DOHOME มีเฉพาะในไทย) ผสานกับ Valuation ค่อนข้างถูกซื้อขาย PE ปี 2566 เพียง 25 เท่า ต่ำกว่าค่าเฉลี่ย –2.5SD ดังนั้นจึงยังคงคำแนะนำซื้อลงทุนราคเป้าหมาย 24.30 บาท